Turkmaniston prezidenti Gurbanguli Berdimuxammedov Rossiya prezidenti Vladimir Putindan Ashxobodga rasmiy tashrif bilan kelishini so‘ragan. Bu haqda TASS agentligi xabar tarqatgan. Turkmaniston rahbari bu taklifni Rossiya TIV rahbari Sergey Lavrov bilan uchrashuvi vaqtida ayon qilgan. "Biz Rossiya Federatsiyasi rahbariga barcha ezgu tilaklarimizni yo‘llaymiz. Rossiya prezidentini mamlakatimizga yana bir bor taklif qilamiz", degan u. Lavrov bilan muzokaralar vaqtida Turkmaniston rahbari ikki davlat o‘rtasidagi kelishuvlar haqida gapirar ekan, "amalga oshirilib kelingan, yomon bo‘lmagan", degan.